Пра плёсаўскую трагедыю жыхары вёскі Кузьмічы памяталі заўсёды. Штогод на Дзень Перамогі нашчадкі ахвяр трагедыі, работнікі Скараднянскага сельсавета, Кузьмічанскага сельскага клуба збіраліся на Плёсе на мітынг, дзе заўсёды пра страшны дзень 12 чэрвеня 1943 года расказваў адзіны ўцалелы сведка трагедыі Павел Трафімаў. На трыццацігоддзе Перамогі была ўзведзена стэла, устаноўлены помнікі на месцах расстрэлу жанчын і мужчын.